Hilde Gerg je v svoji karieri nastopila na zimskih olimpijskih igrah v letih 1994 v Lillehammerju, 1998 v Naganu in 2002 v Salt Lake Cityju. Na igrah leta 1998 je osvojila naslov olimpijske prvakinje v slalomu in bronasto medaljo v kombinaciji. Na svetovnih prvenstvih je osvojila naslov prvakinje na ekipni tekmi leta 2005 ter bronaste medalje v letih 2001 v superveleslalomu ter 1997 v superveleslalomu in kombinaciji. v skupnem seštevku svetovnega pokala je v sezoni &lt;a href="Svetovni%20pokal%20v%20alpskem%20smu%C4%8Danju%201999"&gt;1998/99&lt;/a&gt; osvojila drugo mesto, v sezonah &lt;a href="Svetovni%20pokal%20v%20alpskem%20smu%C4%8Danju%201997"&gt;1996/97&lt;/a&gt; in &lt;a href="Svetovni%20pokal%20v%20alpskem%20smu%C4%8Danju%201998"&gt;1997/98&lt;/a&gt; pa tretje. Po dvakrat je osvojila mali kristalni globus za skupni seštevek v superveleslalomu in kombinaciji ter še po tri druga in tretja mesta v skupnem seštevku disciplin. V trinajstih sezonah je dosegla 59 uvrstitev na stopničke in 20 zmag, od tega osem v superveleslalomu, sedem v smuku, tri v kombinaciji ter po eno v slalomu in paralelnem slalomu.